b'\n_START_ARTICLE_\nLipad 2937 ng Bashkirian Airlines\n_START_PARAGRAPH_\nAng Lipad 2937 ng Bashkirian Airlines ay isang Rusong eroplanong nakabangga ng isang eroplanong pangkargo ng DHL noong Hulyo 1, 2002, 2135 (UTC), malapit sa bayan ng \xc3\x9cberlingen, malapit sa Lawa ng Katiyagaan (Lake Constance) sa Alemanya. Bumagsak ang dalawang eroplano na nakapatay sa lahat na nakasakay. Mga problema sa sistemang pampigil ng trapikong himpapawid (air traffic control) ang naging dahilan ng sakuna.\n_START_SECTION_\nVitalij Kaloev\n_START_PARAGRAPH_\nSi Vitalij Kaloev (Siriliko: \xd0\x92\xd0\xb8\xd1\x82\xd0\xb0\xd0\xbb\xd0\xb8\xd0\xb9 \xd0\x9a\xd0\xb0\xd0\xbb\xd0\xbe\xd0\xb5\xd0\xb2) ay isang arkitektong Ruso. Siya ang inaakusahang pumatay sa Danes na tagapigil ng trapikong himpapawid (air traffic controller) na si Peter Nielsen sa Z\xc3\xbcrich, Switzerland. Sinasabing dulot ito ng mga taon ng matinding paghahapis sa pagkamatay ng kaniyang buong pamilya sa pagbagsak ng Lipad 2937 sa \xc3\x9cberlingen. Nananatili siyang nakakulong sa Switzerland habang itinitiyak kung maaari siyang hukumin._NEWLINE_Ang kuwintas ng bakal sa \xc3\x9cberlingen\xe2\x80\x94mga malalaking bola ng bakal na ipinagdugtong ng mga yerong ipinilipit\xe2\x80\x94na inaalay sa alaala ng mga batang naglaho sa Lipad 2937, ay hango sa putol na kuwintas ng anak na babae ni Kaloev, ang kuwintas na nahanap ni Kaloev sa mga wasak.'